Рулдаб

Рулдаб — Дагъистаналъул ЧӀарада мухъалда бугеб росу. Уна ГӀириб росдал боялде гъорлӀе.

 География 
Росу буго мухъалъул марказ ЦӀуриса 14 км-алъ жанубалдехун.

Росда тIаде балагьараб бакIалда буго цо борхалъи. Гьеб мегIералъул тIогьиб чIван буго зани. Рулдаб росдал гIадамазда къилба бихьизабулеб зани бугин гьебилан бицула. Гьединго гьеб магIарда бакIарулеб букIун буго жамагIат, цIакъго ракъдаллъун, нигIматаздаса махIрумлъизе, хурзабахъ бижараб жо бакъван хвезе ва боцIуе кваназе хер камизе байбихьидал, цIад гьаризе.

Гьеб борхалъиялдасан бихьула кIкIалал тIинда бугеб Нукъущ росу. Гьединго къилбаялдехун, югалдехун ругел мугIрузул гIодоблъиялда буго Гьилиб росу..

 Тарих 
Рулдаб буго некIсияб тарихалъул росу ккола. Гьеб унаан Кьенсерухъ боялде гъорлӀе. Советияб заманалда ГIириб, Хьинуб ва Нукъущ росабазда цадахъаб Серго Орджоникидзел цIар кьураб колхозги букIана рулдасезул.

Араб гIасруялъул 90-абилел соназда магIарухъа гIатIиракьалде гочана гIемерисел рулдасел. Гьез гIумру гьабулеб буго Шамхал гьеналда, БагӀархъалаялда, Гелбахъ, МахIачхъала ва цогидалги шагьаразда. Дунялалда тIад рулдасезул вуго лъабнусидаса цIикIкIун чи, гьезул буго нусидаса тIаде араб цIараки.

 Демография   

Ккола моноэтникияб авар росулъун.

Рулдаб росу цIигьабиялъе квербакъана БагӀархъала мухъалдаса ЧIараде подполковник Шамсудин МухIамадилазулав тIадвуссиналъги. Россиялъул МВДялъул ЧIарада мухъалда бугеб идараялъул нухмалъулев Шамсудин МухІамадовас чIваданалде сверун букIараб умумузул мина цIигьабун эхетана. Гьев ккола магIарулазда лъикI лъалев гIалимчи, филологиял гIелмабазул доктор, профессор, гIемерал соназ Россиялъул гІелмабазул академиялъул Дагъистаналъул гІелмияб централъул МацІазул, адабияталъул ва гьунарлъиялъул институталъе нухмалъи гьабурав Ибрагьимил МухIамадил вац.

ГьабсагIат Рулдаб росулъ гIумру гьабун ругел гIадамаз хьихьула гIиялги, чIегIербоцIиги, чуялги. Амма бищунго берда цере рехулел рукъалъул рухIчIаголъаби руго гургурал ва хъазал.

 Тухумал 
 Идрисчилал
 Арипилал, 
 Усбанкалал, 
 ХъахӀарукъ,
 МухIунзалал.

 МугъчӀваял 

 РегӀелал 
 Рулдаб, ЧӀарада мухъ 

Категория:Аваразул росаби
Категория:ЧӀарада мухъалъул чӀел-бакӀал